প্রস্তাবনায় এডওয়ার্ড স্নোডেনের ওপর থেকে যে কোনো ধরনের অপরাধের অভিযোগ তুলে নেয়া এবং তৃতীয় কোনো পক্ষ থেকে তাকে যুক্তরাষ্ট্রের কাছে হস্তান্তর না করার জন্য সদস্য রাষ্ট্রগুলোর প্রতি আহ্বান জানায় ইউরোপীয় ইউনিয়ন (ইইউ)। শুধু তা-ই নয়, স্নোডেনকে ‘আন্তর্জাতিক মানবাধিকারের রক্ষক’ হিসেবে সুরক্ষা দেওয়ারও আহ্বান জানানো হয় এতে। যুক্তরাষ্ট্রের জাতীয় নিরাপত্তা সংস্থার (এনএসএ) সাবেক ঠিকাদার স্নোডেন বিশ্বজুড়ে সংস্থাটির গোপন নজরদারির তথ্য ফাঁস করে দেন। স্নোডেন কাণ্ডের পর যুক্তরাষ্ট্র সরকার এবং এনএসএ’কে ব্যাপক সমালোচনার মুখে পড়তে হয়। ২০১৩ সালে যুক্তরাষ্ট্র থেকে পালিয়ে যান স্নোডেন। এরপর তিনি রাশিয়ার রাজধানী মস্কোর একটি আন্তর্জাতিক বিমানবন্দরে এক মাসের বেশি সময় অবস্থান করার পর দেশটিতে আশয় পান।